Odluka Komisije od 19/06/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9388 - Francisco Partners Management, L.P. / Clearlake Capital Group, L.P. / Perforce Software Holdings, Inc.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 21/06/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9385 - Orange S.A. / SL Bidco B.V.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (EU) 2019/1251 od 15. srpnja 2019. o stajalištu koje treba zauzeti u ime Europske unije u okviru Međunarodnog vijeća za šećer u pogledu produljenja Međunarodnog sporazuma o šećeru iz 1992.

text:
                  23.7.2019

                  HR

                  Službeni list Europske unije

                  L 195/18

         ODLUKA VIJEĆA (EU) 2019/1251
         od 15. srpnja 2019.
         o stajalištu koje treba zauzeti u ime Europske unije u okviru Međunarodnog vijeća za šećer u pogledu produljenja Međunarodnog sporazuma o šećeru iz 1992.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Međunarodni sporazum o šećeru iz 1992. (1) („Sporazum”) sklopljen je Odlukom Vijeća 92/580/EEZ (2) te je stupio na snagu 1. siječnja 1993. Sporazum je sklopljen na razdoblje od tri godine, do 31. prosinca 1995., te se od tada redovito produljuje na daljnja razdoblja od dvije godine. Sporazum je posljednji put produljen odlukom Međunarodnog vijeća za šećer u prosincu 2017. i ostaje na snazi do 31. prosinca 2019.

                     (2)

                     U skladu s člankom 45. stavkom 2. Sporazuma Međunarodno vijeće za šećer može produljiti Sporazum za uzastopna razdoblja, od kojih ni jedno nije dulje od dvije godine.

                     (3)

                     Međunarodno vijeće za šećer na svojoj 55. sjednici koja se treba održati 19. srpnja 2019. treba odlučiti o produljenju Sporazuma do 31. prosinca 2021.

                     (4)

                     Prije donošenja odluke o produljenju Sporazuma, Međunarodno vijeće za šećer na 55. sjednici također će glasovati o prijedlogu za izmjenu Sporazuma koji je podnijela Unija u pogledu njezinih pravila o financijskom doprinosu Međunarodnoj organizaciji za šećer. Taj prijedlog rezultat je pregovora koje je Komisija vodila u skladu s odobrenjem Vijeća za otvaranje pregovora u ime Unije, odnosno Odlukom Vijeća (EU) 2017/2242 (3).

                     (5)

                     Moguće odbijanje prijedloga za izmjenu Sporazuma bilo bi protivno ciljevima Unije o modernizaciji Sporazuma i stoga bi dovelo u pitanje koristi od produljenja Sporazuma.

                     (6)

                     Primjereno je utvrditi stajalište koje treba zauzeti u ime Unije u okviru Međunarodnog vijeća za šećer u pogledu produljenja Sporazuma. Ako se postigne dogovor i o izmjeni Sporazuma, produljenje Sporazuma u interesu je Unije,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Međunarodnog vijeću za šećer jest da se glasuje za produljenje Međunarodnog sporazuma o šećeru iz 1992. na daljnje razdoblje od najviše dvije godine, do 31. prosinca 2021.
            Međutim, osim ako Međunarodno vijeće za šećer odobri prijedlog Unije o izmjeni Sporazuma u pogledu njezinih pravila o financijskom doprinosu Međunarodnoj organizaciji za šećer, Komisija sprječava donošenje odluke o produljenju Međunarodnog sporazuma o šećeru iz 1992. konsenzusom i suzdržava se od eventualnog naknadnog glasovanja o tom pitanju.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 15. srpnja 2019.

                  Za Vijeće

                  Predsjednik

               J. LEPPÄ

            (1)  SL L 379, 23.12.1992., str. 16.

            (2)  Odluka Vijeća 92/580/EEZ od 13. studenoga 1992. o potpisivanju i sklapanju Međunarodnog sporazuma o šećeru iz 1992. (SL L 379, 23.12.1992., str. 15.).

            (3)  Odluka Vijeća (EU) 2017/2242 od 30. studenoga 2017. o odobravanju otvaranja pregovora o izmjeni Međunarodnog sporazuma o šećeru iz 1992. (SL L 322, 7.12.2017., str. 29.).